ທ່ານ ໄບເດັນ: ສະຫະລັດ ຈະບໍ່ຜ່າຍແພ້ ໃນການຕໍ່ສູ້ກັບ ໄວຣັສໂຄໂຣນາ
ທ່ານ ໄບເດັນ ໄດ້ກ່າວວ່າ “ພວກເຮົາຕ້ອງຈື່ໄວ້ວ່າ ພວກເຮົາກຳລັງຢູ່ໃນສົງຄາມ ກັບໄວຮັສຢູ່,  ບໍ່ແມ່ນຕໍ່ກັນເອງ. ປະຊາຊົນຂອງປະເທດນີ້ ແມ່ນມີຄວາມສາມາດ ທີ່ຈະເອົາຊະນະມັນໄດ້. 
ຜູ້ທີ່ຄາດວ່າຈະຖືກເລືອກເປັນປະທານາທິບໍດີ ສະຫະລັດ ທ່ານ ໂຈ ໄບເດັນ ໄດ້ຮຽກຮ້ອງປະຊາ ຊົນ ອາເມຣິກັນ ໃນວັນພຸດວານນີ້ໃຫ້ “ລຸກຂຶ້ນຕໍ່ສູ້ກັບໂຣກລະບາດໄວຣັສໂຄໂຣນາທີ່ກຳລັງຮຸນ ແຮງຂຶ້ນ ແຕ່ໃຫ້ການຄ້ຳປະກັນຕໍ່ເຂົາເຈົ້າວ່າ “ອາເມຣິກາ ຈະບໍ່ຜ່າຍແພ້ຕໍ່ສົງຄາມນີ້ ” ນຶ່ງວັນກ່ອນວັນພັກຂອບຄຸນພະເຈົ້າປະຈຳປີໃນວັນພະຫັດມື້ນີ້, ທ່ານ ໄບເດັນ ໄດ້ສັນຍາວ່າ “ມັນມີຄວາມຫວັງທີ່ແທ້ຈິງ, ສະນັ້ນຈົ່ງໃຫ້ລໍຖ້າອີກໜ້ອຍນຶ່ງ ໂຣກລະບາດນີ້ຈະບໍ່ແກ່ຍາວຕະຫຼອດໄປ ” ທ່ານໄດ້ກ່າວວ່າ ຢາວັກຊີນໄວຣັສໂຄໂຣນາທຳອິດ ແມ່ນຈະມີອອກມາໃນທ້າຍ ຂອງເດືອນທັນ ວາ, ໃນຂະນະທີ່ທ່ານໄດ້ປະຕິຍານ “ທີ່ຈະໃຫ້ທົ່ວປະເທດໄດ້ຮັບການສັກຢາວັກຊີນໂດຍໄວເທົ່າທີ່ຈະໄວໄດ້ ” ໃນການກ່າວຄຳປາໄສຈາກບ້ານຂອງທ່ານໃນນະຄອນ ວິລມິງຕັນ, ລັດ ເດລາແວ, ທ່ານ ໄບເດັນ ໄດ້ກ່າວວ່າ ໃນຂະນະດຽວກັນ, ປະຊາຊົນ ອາເມຣິກັນ ຕ້ອງທຳການປ້ອງກັນຕົວ ເຊິ່ງຫຼາຍຄົນແມ່ນບໍ່ເຕັມໃຈທີ່ຈະເຮັດ ຫຼື ບໍ່ຫົວຊາຕໍ່ມັນເລີຍ, ໃຫ້ແຍກຕົນເອງຫ່າງຈາກຄົນອື່ນ, ໃສ່ໜ້າກາກ ແລະ ບໍ່ເຕົ້າໂຮມກັນໃນກຸ່ມໃຫຍ່ ທ່ານ ໄບເດັນ ໄດ້ກ່າວວ່າ ໃນຕະຫຼອດຊີວິດຂອງທ່ານ, ທ່ານໄດ້ລຶ້ງເຄີຍກັບການເຕົ້າໂຮມກັນໃນຄອບຄົວຂະໜາດໃຫຍ່ໃນວັນຂອບຄຸນພະເຈົ້າ ແຕ່ທ່ານມີແຕ່ຈະສະເຫຼີມສະຫຼອງກັບສະຕີໝາຍເລກນຶ່ງໃນອະນາຄົດ ທ່ານນາງ ຈິລ ໄບເດັນ, ລູກສາວ ທ່ານນາງ ແອສລີ ແລະ ສາມີຂອງລາວ ທ່ານ ຮາວເຫວີດ ໄຄຣນ໌ ທ່ານ ໄບເດັນ ທີ່ມີກຳນົດສາບານຕົວເຂົ້າຮັບຕຳແໜ່ງໃນວັນທີ 20 ມັງກອນ ນັ້ນ, ໄດ້ກ່າວວ່າ ປະ ເທດແມ່ນກຳລັງ “ປະເຊີນກັບລະດູໜາວທີ່ຍາວ ແລະ ລຳບາກ ” ສະຫະລັດ ໄດ້ບັນທຶກການຕິດເຊື້ອໃໝ່ຫຼາຍລ້ານກໍລະນີ ໃນສອງອາທິດທີ່ຜ່ານມາ, ແລະ ຈຳນວນຜູ້ເສຍຊີວິດສູງສຸດຕອນນີ້ແມ່ນ 261,000 ຄົນ, ເຊິ່ງຫຼາຍກວ່າປະເທດໃດໆ, ອີງຕາມມະຫາວິທະຍາໄລ ຈອນສ໌ ຮັອບກິນສ໌ ແຕ່ທ່ານ ໄບເດັນ ໄດ້ກ່າວວ່າ “ພວກເຮົາຕ້ອງຈື່ໄວ້ວ່າ ພວກເຮົາກຳລັງຢູ່ໃນສົງຄາມກັບໄວຮັສຢູ່, ບໍ່ແມ່ນຕໍ່ກັນເອງ ປະຊາຊົນຂອງປະເທດນີ້ແມ່ນມີຄວາມສາມາດທີ່ຈະເອົາຊະນະມັນໄດ້ ທ່ານ ໄບເດັນ ໄດ້ຊະນະປະທານາທິບໍດີ ດໍໂນລ ທຣຳ ໃນການເລືອກຕັ້ງເມື່ອວັນທີ 3 ພະຈິກທີ່ຜ່ານມາ, ຜູ້ທີ່ໄດ້ສືບຕໍ່ຄວາມພະຍາຍາມທາງກົດໝາຍຂອງ ທ່ານ ເພື່ອພິກປີ້ນໄຊຊະນະຂອງທ່ານ ໄບເດັນ ທ່ານ ໄບເດັນ ບໍ່ໄດ້ກ່າວເຖິງຊື່ຂອງທ່ານ ທຣຳ ໃນຄຳປາໄສຂອງທ່ານ, ໂດຍເວົ້າແຕ່ວ່າ, “ໃນ ອາ ເມຣິກາ, ພວກເຮົາມີການເລືອກຕັ້ງທີ່ສົມບູນ ແລະ ເສລີ ດັ່ງນັ້ນພວກເຮົາຕ້ອງໃຫ້ການເຄົາລົບຕໍ່ຜົນຂອງມັນ ”